Размова атрымалася вельмі даверлівай і зычлівай. Людзі задавалі шмат пытанняў, прычым, абсалютная іх большасць тычылася не сваіх асабістых, а агульных для горада і раёна праблем. Прыемна заўсёды ўспрымаць, калі чалавек не толькі пра сябе турбуецца, але і пра бліжніх, пра тое, як лепей абуладкаваць жыццядзейнасць у рэгіёне. У сённяшніх эканамічных варунках, калі на сацыяльныя патрэбы ўсё цяжэй здабываць “рубель”, такі клопат крайне важны, што было пацверджана ў ходзе прадметнай гутаркі прадстаўнікоў калектыву лясгаса з уладай.